**Дзікія жывёлы**

Занятак па адукацыйнай галіне “Дзіця і прырода” (для дзяцей сярэдняй групы)

Выхавацель: Каралевіч Марына Іванаўна, выхавацель вышэйшай катэгорыі ДУА “Гальшанскі яслі-сад”

Праграмны змест:

пашыраць і ўдакладняць веды дзяцей аб дзікіх жывёлах, іх знешнім выглядзе і ладзе жыцця, пашыраць уяўленні аб сезонных зменах у жыцці жывёл;

развіваць уяўленне, лагічнае мысленне, памяць;

выхоўваць беражлівыя адносіны да прыроднага асяроддзя.

В. Дзеці, сення у нас незвычайная сустрэча. Да нас прыйшлі госці. Давайце павітаемся і падзелімся з імі нашай цеплынёй і дабрынёй. Усе мы за рукі возьмемся і адін аднаму ўсміхнёмся. Цеплыня ад нашых рук пабяжыць вакол. Дзень пачнецца з цеплыні і дабрыні. Прыкладзіце ручкі да сэрца і падарыце ўсім дарослым часцінку сваёй цеплыні і дабрыні .Малайцы,нашым гасцям адразу стала ўтульна і цёпла.

А зараз сядайце на свае месцы.

Дзеці, сення на адрас нашай экалагічнай пошты прыйшло відэапаведамленне ад Лесавічка. Пра што ж у ім гаворыцца? Давайце паслухаем.

“Дзеці, жыхары лесу-дзікія жывёлы, звяртаюцца да вас за дапамогай. Злы чараўнік іх напалохаў, зачараваў, і яны забыліся, хто яны, дзе жывуць, чым харчуюцца. Выбаўляйце, дапамажыце ім (звярам) пазбавіцца ад чараў.”

В. Што ж рабіць? Як дапамагчы жыхарам лесу? (дзікім жывёлам). Я прапаную адправіцца ў лес. Вы згодны? На чым мы можам паехаць у лес (дзеці пералічваюць). А якая ў нас зараз пара года? (зіма). Зімой усе дарожкі і сцяжынкі замяло. На чым зручней усяго будзе дабрацца да лесу, як вы думаеце? (на лыжах). Тады давайце будзем хутчэй збірацца.

Прышла зіма(тром далонькі),

Прынесла мароз (пальцамі масажыруем плечы),

Прышла зіма(тром далонькі);

Замярзае нос(массажыруем кончык носа),

Снег(павольныя рухі далонямі),

Гурбы(кулакі стукаюць па каленях папераменна),

Галалёд(далоні слізгаюць па каленях),

Усе на вуліцу-уперад (крочаць),

Цёплыя штаны надзенем(далонямі праводзяць па нагах),

Шапку, футра, валенкі (далонямі праводзяць па галаве , руках, топаюць нагамі),

Рукі ў рукавічках пагрэем(кругавыя рухі рукамі).І завяжам шалікі.

В. А цяпер- у шлях. Пад музыку імітуюць рух на лыжах.

Вось мы і ў лесе. Якое тут цудоўнае, марознае, свежае паветра.Давайце падыхаем. Будзем удыхаць паветра носам, а выдыхаць праз рот (нос).

А вось і Лесавічок нас сустракае.

-Добрай раніцы, дзеці! Я адправіў на адрас вашай экалагічнай пошты паведамленне. Я бачу, вы яго атрымалі і прыехалі на дапамогу лясным звярам?

А вы ведаеце, як трэба паводзіць сябе ў лесе?

-У лесе трэба паводзіць сябе ціха, як у гасцях;

-Не крычаць;

-Не ламаць галінкі дрэў;

-Не разбураць птушыныя гнёзды, муравейнікі;

-Не кідаць смецце.

Я бачу, вы сапраўдныя сябры прыроды,і думаю-зможаце дапамагчы лясным жыхарам.

В. Дзеці,паглядзіце, дрэў у лесе многа, а жывёл не відаць. Лесавічок, што гэта за белыя картачкі, якія ляжаць пад дрэвамі?

- Гэта карцінкі з выявамі жывёл, якіх зачараваў злы чараўнік. Калі вы адгадаеце загадкі, то зможаце зняць злыя чары.

Загадкі

Я-рухавы звярок,

Заўжды весела мне,

Мая хатка-дупло

На высокай сасне (Ваверка)

Даўгавухі і касы

Скача без аглядкі

Ад ваўка і ад лісы,

Хто знайшоў адгадку? (Заяц).

Хто зімой халоднай

Ходзіць злы, галодны. (Воўк).

Ён прысмакаў з’еў нямала,

А калі харчоў не стала,

Лапу смокчучы, заснуў,

Ледзьве не праспаў вясну (Мядзведзь).

Рыжая дзяўчынка

Залезла ноччу у двор

Курэй пералічыла

І ўсіх панесла ў бор(Ліса).

Мышак ловіць,

Ды не коцік ён,

Лісты носіць,

Ды не паштальён,

Каб лісе не трапіць на зубок,

У калючы скруціцца клубок (Вожык).

В. Як можна назваць адным словам , хто гэта? А чаму мы іх называем дзікімі? (Таму што яны самі здабываюць сабе ежу,будуюць жыллё, клапоцяцца аб дзіцянятах).

А давайце успомнім, якія змены адбыліся ў жыцці дзікіх жывёл з наступленнем зімы.

Мядзведзь спіць усю зіму ў сваей бярлозе. Вожык таксама зімой упадае ў спячку.Заяц быў летам шэры, а зімой стаў белы. Рыжая ваверка зімой стала шэрай.

-А як вы думаеце, для чаго заяц і вавёрка змянілі колер шэрсці? (каб быць меньш прыкметнымі,каб воўк і ліса іх не ўбачылі).

Ваверка зрабіла запасы на зіму-назбірала арзхаў,жалудоў,шышак,каб зімой не галадаваць.

Лесавічок. Дзеці,звяры паспрачаліся паміж сабой, дзе чыя хатка,я к называецца іх жыллё .Зможаце дапамагчы ім разабрацца?

Д. Зможам

Д.г.”Хто дзе жыве?”

-Гэта ліса, яна жыве ў нары

-Гэта вавёрка, яна жыве ў дупле.

-Гэта воўк, ён жыве ў логаве.

-Гэта мядзведзь,ён жыве ў бярлозе.

-Гэта вожык, ён жыве ў норцы.

-Гэта зайчык, у яго няма жылля(свайго доміка) ён хаваецца пад кустом.

В. Вось мы і напомнілі дзікім жывёлам, як называецца іх жыллё (дзе яны жывуць.)

А зараз мы пакажам, як жывёлы рухаюцца.

Фізкультхвілінка”Хто як рухаецца?”

Л. І яшчэ засталося адно заданне-успомніце, чым жа харчуюцца дзікія жывёлы.

В. Дзеці, у відэапаведамленні, якое мы атрымалі, гаварылася ,што звяры забыліся, чым яны харчуюцца. Давайце дапаможам ім разабрацца.

Д. “Хто чым харчуецца?” (за сталамі, 2 падгрупы)

Пытанні: Чым харчуецца воўк? “”Што любіць есці зайчык?”

Лесавічок:

Вось вы і дапамаглі дзікім жывёлам успомніць, хто яны, дзе жывуць і чым харчуюцца. Дзякуй вам за гэта. У падарунак вам ваверачка сабрала гасцінцы-арэшкі, вы зможаце імі паласавацца ў групе.

В.Дзякуем за гасцінцы. А нам пара вяртацца ў дзіцячы сад.

Л.Я вам дапамагу ў гэтым. Заплюшчвайце вочкі. А я скажу чарадзейныя словы

-Раз, два, тры-вакол сябе павярніся і ў дзіцячым садзе апыніся.

-Вам спадабаліся нашы прыгоды?

-Што мы рабілі ў лесе? (дапамагалі дзікім жывёлам)

-Як дапамагалі?

-Якіх жывёл мы сустрэлі у лесе?

А падкжыце мне:

Заяц летам шэры, а зімой (белы);

У зайца хвост кароткі, а вушы (доўгія);

Вожык маленькі, а мядзведзь (вялікі);

Вавёрка зімой шэрая, а летам (рыжая);

У вавёркі хвост доўгі, а ў зайца (кароткі);

Вавёрка жыве у дупле, а ліса( ў нары);

Ліса хітрая, а заяц (баязлівы);

Заяц пушысты, а вожык (калючы);

Воўк зімой по лесе ходзіць, а мядзведзь (спіць).

-Малайцы, правільна адкалі на ўсе мае пытанні.

Малайцы, я вельмі вамі задаволена. Мы зрабілі добрую справу, дапамаглі лясным жыхарам. Мне хочацца пажадаць, каб вы заўсёды былі сапраўднымі сябрамі прыроды, заўсёды шанавалі і любілі яе.